A kurzus kódja: FIL-101.11.01	
A kurzus megnevezése: A filozófiai diskurzus alapformái az ókorban	
A kurzus előadója: Bene László adj.	
A kurzus helye és ideje: hétfő 9.00-10.30	

A kurzus előfeltétele(i):	
A jegyszerzés módja(i): zárthelyi dolgozat	
Követelmények: az órán való rendszeres részvétel, rövid otthoni feladatok elkészítése	

A kurzus leírása, tematikája:

A filozófiának nem egykönnyen adhatjuk olyan tartalmi meghatározását, mely valamennyi változatára egyformán ráillene. A filozófia születését ezért leginkább egy vita kibontakozása gyanánt írhatjuk le. A görög-római antikvitásban e vita a problémák, fogalmak és módszerek egy olyan készletét hozza létre, mely a későbbi korok számára is mértékadó lesz. A félév során az ókori filozófiában kialakuló jellegzetes kifejezési formákra összpontosítunk. Ezek közé tartoznak a filozófiai értekezés, az aforizma, a tanköltemény, a filozófiai dialógus, a vitairat és a kommentár műfajai. Bármilyen fontos a racionális vita hagyománya a filozófiában, a filozófus olykor nem érvekkel, hanem provokatív gesztusokkal filozofál, sőt az is előfordul, hogy a lelkes tanítvány kőbe véseti mestere tanítását. Az órán az efféle határesetekre is kitérünk.

A kurzushoz tartozó kötelező irodalom:

- Parmenidész, Hérakleitosz és Anaxagorasz töredékei, in: Kirk - Raven - Schofield: Preszókratikus filozófusok (ford. Cziszter Kálmán, Steiger Kornél), Atlantisz 1998
- Platón: Euthüphrón (ford. Mogyoródi Emese); Phaidrosz (ford. Kövendi D., Simon A.), Atlantisz, 2004 ill. 2005
- A cinikus és a megarai filozófia (szerk., ford. Steiger Kornél), Kossuth Kiadó, 1994
- Arisztotelész: A lélek (ford. Steiger Kornél, Brunner Ákos), Akadémiai Kiadó, 2006
- Epikurosz: Alapelvek (ford. Kövendi D.), in: Epikuros legfontosabb filozófiai tanításai, Farkas Lőrinc Imre Könyvkiadó 1994
- Epiktétosz: Kézikönyvecske (ford. Sárosi Gyula), Európa, 1978
- Aphrodisziaszi Alexandrosz, A fátumról, in: Sztoikus etikai antológia (szerk. Steiger Kornél), Gondolat, 1983
- Pogány teológia (szerk. Lautner Péter), Kairosz, 2004	

A kurzushoz tartozó ajánlott irodalom:

Steiger Kornél: A lappangó örökség, Jószöveg, 1999
H. Cherniss, ’Ancient Forms of Philosophical Discourse’, in: Selected Papers, Brill, 1977, 14-35
W. Jordan, Ancient Concepts of Philosophy, Routledge, 1992
P. Hadot, What is Ancient Philosophy? (tr. M. Chase), Cambridge, MA, 2002